Във връзка с постъпило *уведомление с вх. № ОВОС-1873/23.08.2021г. и допълнителна информация с вх. № ОВОС-1873-12/08.02.2022г. и вх. № ОВОС-1873-13/04.08.2022г. за инвестиционно предложение (ИП): „Продължение срока на предоставената държавна концесия за добив на подземни богатства — строителни материали — пясъци от находище „Ахматово“, землище на с. Ахматово, община Садово, област Пловдив“ и становище на БД ИБР, с възложител Холсим Кариерни Материали Пловдив АД*,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Така заявеното инвестиционно предложение е свързано с продължение срока на предоставената държавна концесия за добив на подземни богатства — строителни материали — пясъци от находище „Ахматово” с 15 години. Съгласно предоставената информация и получено становище от Министерство на енергетиката:

Концесията за находище „Аматово”, обл. Пловдив е предоставена с Решение на Министерски съвет на Република България № 910 от 28.12.2000 г.

На 15.10.2008 г. е подписано Допълнително споразумение № 2 към концесионния договор, с което правата и задълженията по концесията се продължават с „Холсим кариерни материали Пловдив“ АД, след промяна на фирменото наименование на дружеството “Кариери“ АД, гр. Пловдив.

Съгласно сключения концесионен договор, срокът на договора е 20 години и е изтекъл на 01.02.2021г. За срока на концесия от 20 години е одобрен цялостен проект за добив и първична преработка. Съгалсно чл. 36, ал.2 от Закона за подземните богатства, концесионерът има право на удължение на срока на концесия с 15 години.

Към момента нарушените терени вследствие извършеният в миналото добив, са около 150 дка. За срока на исканото продължение се очаква да бъдат нарушени още около 45 дка. Следователно, в края на продължението на концесионния договор нарушените терени се очаква да бъдат с обща площ около 195 дка.

Инвестиционно предложение представлява разширение по смисъла на чл. 93, ал. 1, т. 2 на Закона за опазване на околната среда /ЗООС/, което самостоятелно попада в обхвата на на т. 2, буква „а“ от приложение № 2 на ЗООС и подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000437 „Река Черкезица“.

Находище Ахматово попада в границата на Природна забележителност „Фосилни находки“, обявена със Заповед №36/1968г. на МГГП (ДВ бр. 43/1968). Продължаването срока на държавна концесия за добив на подземни богатства строителни материали-пясъци от находище Ахматово е допустимо спрямо режима на Природна забележителност „Фосилни находки“, съгласно писмо на МОСВ.

Копие на писмото е изпратено до Община Садово, Кметство с. Ахматово, БД ИБР-Пловдив и Министерство на енергетиката

Отговорено от РИОСВ-Пловдив на 01.11.2022г.